# Beatriz Méndez de Vigo

Beatriz Méndez de Vigo Montojo (Madril, 1958ko abuztuaren 20a) Inteligentzia Zentro Nazionaleko (CNI) espioia da, Pekingo ordezkaritzaburua.

## Biografia

Paloma Montojo Icaza eta Íñigo Méndez de Vigo Del Arco-ren alaba da, hiru neba-arrebetatik bigarrena da. Madrileko ikastetxe alemaniar batean ikasi zuen. Zuzenbidean graduatu zen Madrilgo Complutense Unibertsitatean, aukera asko eskaintzen zituelako, etorkizunean norantz egingo zuen erabaki gabe. Jakin zekien, lan egin nahi zuela eta emakume independentea izan nahi zuela. Beti miretsi zituen, neskatotatik, zer lanbidetan aritu nahi zuten eta amets horren arabera ikasketak antolatzen zituzten pertsonak.

### Ibilbide profesionala

Legelaria, hogeita lau urte zituela, 1983ko lehen promozioan Defentsarako Informazio Zentro Nagusian hasi zen lehen emakumeetako bat izan zen. Ingelesa eta alemana zekienez, abantaila zuen. Lehen lana CESID-en kanpo-zerbitzuan izan zuen, kanpoko espioitzaren aldeko apustua eginez, Varsoviako Itunaren eremuan zer gertatzen zen aztertzeko. Emozioz gogoratzen du Berlingo Harresiaren erorketa bizi izan zuela. Urte gutxiren buruan, Alemaniako Errepublika Demokratikoari buruzko aditu bihurtu zen, eta, altzairuzko oihala erori ondoren, nazioarteko harremanetarako sailera bideratu zuten, eta 2002an saileko buru izatera iritsi zen. Gero, 2004an, kontrainteligentzian aritu zen, maila apalagoko lanpostu batean. Espainian zeuden agente errusiarren eta Sobietar Errepublika Sozialisten Batasun (SESB) ohiaren beste errepublika batzuen kontrolaz arduratu zen. Hogei urte igaro ondoren, kalea zapaltzen hasi zen, landa-agente bertsio berrian.
2011n, CNIren ordezkaria zen Berlingo adimen alemaniarreko zerbitzuen aurrean. 2012 eta 2017 urteen artean, ekonomia-adimena, zibersegurtasuna eta jihadismoa zituen ardatz, CNIko idazkari nagusia baitzen. Kargu hori 2017an utzi zuen. Urte horretan bertan, Espainiaren Pekingo enbaxadara joan zen, Txinako espioitzaren aurrean Espainiako informazio-zerbitzuaren ordezkari gisa, eta batez ere teknologia- eta ekonomia-jardueran aritu zen.

## Sariak eta aintzatespenak

* 2019 Espainiako Gobernuak emandako merezimendu militarraren gurutzea, bereizgarri zuriarekin.

## Erreferentziak

* 1 2 elEconomista.es. «Beatriz Méndez de Vigo: la hermana espía del ministro de Educación - Informalia.es» informalia.eleconomista.es.
* ↑ «El CNI desde los ojos de su Secretaria General» Telva 2016-04-21.
* ↑ «La agente 002» Hoy 2016-05-01.
* ↑ «Beatriz Méndez de Vigo: La nº 2 del CNI deja la Secretaría General por la Embajada de Pekín» okdiario.com 2017-06-07.
* ↑ «Beatriz Méndez de Vigo, nueva «número dos» del CNI» abc 2012-08-03.
* ↑ «La 'jefa' de los espías se confiesa en TELVA» ELMUNDO 2016-04-20.
* ↑ Imparcial, El. «Beatriz Méndez de Vigo, ¿primera mujer elegida para dirigir el CNI?» El Imparcial.
* ↑ Rubio, Mariela. (2012-08-03). «Una directiva del CNI recién llegada de Berlín» Cadena SER.
* ↑ VOZPÓPULI, Laura García. (2012-08-03). «Beatriz Méndez de Vigo, nueva secretaria general del CNI» Vozpópuli.
* ↑ Perret, Christophe. (2009-01-01). «Estructurar la defensa económica de España: propuestas para una implicación de las Fuerzas y Cuerpos de Seguridad del Estado en la inteligencia económica» Inteligencia y Seguridad 2009 (7): 131–149. doi:10.5211/iys.7.article8. ISSN 1887-293X..
* ↑ Blasco, Miguel. (2016-11-18). «La promoción del ministro Méndez de Vigo frustra el ascenso de su hermana» www.esdiario.com.
* ↑ «El Gobierno nombra a Paz Esteban 'número dos' del CNI en sustitución de Beatriz Méndez de Vigo» La Vanguardia 2017-06-09.
* ↑ «BOE.es - Documento BOE-A-2017-6667» www.boe.es.
* ↑ «Beatriz Méndez de Vigo deja de ser la nº 2 del CNI harta del ninguneo de Sanz Roldán» okdiario.com 2017-06-09.
* ↑ «okdiario.com - El sitio de los inconformistas» okdiario.com.
* ↑ «El CNI trasladó la "preocupación" de su delegación en Pekín sobre el Covid-19 pero Moncloa la ignoró» okdiario.com 2020-04-24.
* ↑ Digital, Confidencial. (2019-01-08). «El Gobierno de Sánchez condecora a la ex número dos del CNI» Confidencial Digital.

## Kanpo estekak

* Datuak: Q99583306